钦定古今图书集成/明伦汇编/闺媛典/第280卷 > 皇清十三 > 佘允震妻许氏
## 钦定古今图书集成/明伦汇编/闺媛典/第280卷 > 皇清十三 > 佘允震妻许氏

按《歙县志》：“许氏，佘允震妻。方许聘，震得痫疾，不谙人道，翁姑恐误终身，听罢盟。氏以义命自安，毅然不屑。于归后，左右汤药如抚婴儿。数年，震死，氏坚守以事翁姑，声不出户，足不逾阈，塞暑坐卧一楼，长斋绣佛。年九十以处子终身，人皆贤之。”